מיכאל ברודסקי

מיכאל ברודסקי (נולד ב-1972 בסנקט פטרבורג) הוא דיפלומט ישראלי. ברודסקי מכהן כשגריר ישראל באוקראינה מאז אוגוסט 2021. וכיהן כשגריר בקזחסטן וכשגריר לא-תושב בקירגיזסטן בשנים 2015–2018.

ביוגרפיה 
בשנת 1990 עלה ברודסקי לישראל יחד עם בני משפחתו. ברודסקי בעל תואר ראשון במדע המדינה והוא מוסמך אוניברסיטה בדיפלומטיה וביטחון לאומי מאוניברסיטת תל אביב.

ברודסקי הצטרף למשרד החוץ הישראלי בשנת 2002. הוא שימש כנספח עיתונות בשגרירות ישראל במוסקבה (2003-2008), נספח פוליטי באותה השגרירות בשנים 2006–2008 ומנהל ענייני הציבור בשגרירות ישראל בלונדון בשנים 2009-2013. רקע מוקדם על קזחסטן והאזור רכש בהיותו ראש הצוות שטיפל במרכז אסיה במשרד החוץ, ובין היתר, לקח חלק ביוני 2009 בהכנת ביקורו של נשיא מדינת ישראל, שמעון פרס, בקזחסטן. בשנת 2015 מונה לשגריר בקזחסטן במקום אלי טסמן.

בשנת 2015 הועמד על ידי אתר החדשות "newsru.co.il" לפרס "גיבור השנה", על היותו עובד המדינה הראשון שהגיע לדרג שגריר מהעלייה מברית המועצות לשעבר בשנות ה-90. בפברואר 2022, במסגרת המשבר בין אוקראינה לרוסיה, זומן ברודסקי לבירור במשרד החוץ של אוקראינה לאחר שפורסם כי ממשלת ישראל פנתה למוסקבה בבקשה לסיוע בפינוי אזרחיה מאוקראינה במצב של מלחמה.

הוא דובר רוסית, עברית, אנגלית וגרמנית. הוא נשוי לרגינה שפיר ולהם 3 ילדים.

ראו גם 
 יחסי ישראל–קזחסטן
 יחסי ישראל–קירגיזסטן

קישורים חיצוניים
 
 שוש להב, מיכאל שלי.. השגריר שלנו בקזחסטן, Good Times, 1.10.2016

הערות שוליים 

בוגרי אוניברסיטת תל אביב
שגרירי ישראל בקזחסטן
שגרירי ישראל בקירגיזסטן
שגרירי ישראל באוקראינה
ישראלים ילידי ברית המועצות
עולים בשנות ה-1990
ישראלים שנולדו ב-1972